കിട്ടാത്ത വെള്ളത്തിന് പണമടച്ച് ഏലപ്പാറക്കാര് ഏലപ്പാറ : ടൗണില് കഴിഞ്ഞ രണ്ട് വര്ഷമായി വെള്ളമെത്തുന്നില്ലെങ്കിലും ബില്ല് കൃത്യമായി എത്തുന്നുണ്ട്.ഹൗസ് കണക്ഷന് എടുത്ത് ആദ്യ ദിവസങ്ങളില് വെള്ളം ലഭിച്ചിരുന്നുവെങ്കിലും ക്രമേണ നിലച്ചു. പരാതികള് വാട്ടര് അതോറിറ്റി അധികൃതരെ അറിയിച്ചുവെങ്കിലും വെള്ളം വിതരണം ചെയ്യാനുള്ള നടപടി ഇതുവരെ ഉണ്ടായില്ല. ടൗണില് ഹൗസ് കണക്ഷന് എടുത്തിട്ടുള്ള 25ലേറെ ഉപയോക്താക്കളാണ് വെള്ളം ലഭിക്കാതെ ബില്ലടയ്ക്കുന്നത്. ഉപയോഗിക്കാത്ത വെള്ളത്തിന് പണമടയ്ക്കാന് ബില് എത്തിയ വിവരം വാട്ടര് അതോറിറ്റി ഓഫീസില് അറിയിച്ചെങ്കിലും വെള്ളം ഉടന് എത്തുമെന്നും പണം അടയ്ക്കാനുമായിരുന്നു നിര്ദേശം. ദിവസങ്ങള് മാസങ്ങളായി മാസങ്ങള് വര്ഷങ്ങളായിട്ടും വെള്ളം മാത്രം എത്തിയിട്ടില്ല.The post കിട്ടാത്ത വെള്ളത്തിന് പണമടച്ച് ഏലപ്പാറക്കാര് first appeared on MalayalamExpressOnline.